લુણાવાડાઃ મહીસાગર જિલ્લામાં શિક્ષકદિને જિલ્લા શ્રેષ્ઠ શિક્ષક, મુખ્યમંત્રીના હસ્તે સર્વગુણ શ્રેષ્ઠ શિક્ષક અને રાજ્યનો પ્રતિષ્ઠિત ગણાતો મોરારી બાપુનો ચિત્રકૂટ શ્રેષ્ઠ શિક્ષક એવોર્ડ માટે પસંદ થનાર શિક્ષક રામજીભાઇ વણકરે રાજ્ય પારિતોષિક-2018 માં અન્યાય બાબતે શિક્ષણમંત્રીને લેખિત રજૂઆત કરી હતી. મહીસાગર જિલ્લામાં રાજ્ય પારિતોષિક –2018 ની પસંદગીમાં અન્યયાય થવા બાબતે લુણાવાડા તાલુકાની પાલેશ ફળિયા કાકચિયા પ્રા.શાળાના મુખ્ય શિક્ષક રામજીભાઇ એન.વણકરે રાજ્યના શિક્ષણમંત્રી ભુપેન્દ્રસિંહ ચુડાસમાને લેખિત રજૂઆત કરતાં જણાવ્યુ છે કે, આ વર્ષે નિયમોનુસાર તેઓએ રાજ્ય પારિતોષિક માટે ફાઇલ મૂકેલી હતી.